# *KREDSINFORMATION*

# *Januar 2018.*

***Du ønskes et godt nytår.***

***Tak til de mange, der deltog i medlemsmødet den 18. januar.***

***Vi fortsætter debatten, når vi ses til generalforsamling d. 12. marts på Hvalsø skole.***

***Per Brinckmann***

***Formand Lejre Lærerforening***

Denne kredsinformation vil primært dreje sig om:

Generalforsamling

Kommunikationsplatform

OK-18

Evaluering af Lokalaftalen

**Generalforsamling d. 12.marts 2018 kl. 17.00 på Hvalsø skole.**

Der indkaldes hermed til generalforsamling.

Her har du lejlighed til sammen med medlemmerne fra øvrige skoler at drøfte alle de udfordringer og problemer, som vi står overfor.

Her har du chancen for sammen med kollegaer at give ris og ros til Lejre Lærerforening.

Der bliver lejlighed til at drøfte, om der er budskaber der skal videreformidles til fx kommunalbestyrelsen i Lejre.

Det er også en valggeneralforsamling

Du skal vælge de personer, der skal repræsentere dig og varetage dine interesser de næste to år.

Der skal vælges formand, næstformand og kasserer for perioden 1.4.2018 til 31.3.2020.

Derudover skal der vælges: 2 kritiske revisorer og 2 revisorsuppleanter.

Hvis du ønsker at stille op til disse poster, har du mulighed for at få bragt et valgoplæg i den Kredsinformation, der udsendes i uge 7.

**Dit indlæg skal være modtaget senest d. 8. februar med mail på kredskontoret.**

Der er naturligvis også mulighed for at stille op på selve generalforsamlingen.

Du skal være opmærksom på nedenstående tidsfrister i forhold til generalforsamlingen:

***Du tilmelder dig til spisning hos din TR senest d. 1.marts.***

***D. 1.marts. skal forslag til punkter til dagsordenen være modtaget på kredskontoret.***

***Fra den 1.marts.vil den skriftlige beretning ligge på Lejre Lærerforenings hjemmeside, og der vil ligge et par eksemplarer i papirudgave på skolen/ PPR***

**Kommunikationsplatform – DLF-insite**

Danmarks lærerforening har lavet en kommunikationsplatform, DLF-insite.

Baggrunden for at foreningen har valgt at have sin egen kommunikationsstreng er hvis der kommer konflikt i forbindelse med ok-forhandlingerne

Skolekom, lærerintra og office 365 er styret af arbejdsgiver, og derfor er det ikke sikkert at DLF/kredsen vil kunne kommunikere med jer via disse platforme

Platformen kommer til at erstatte skolekom, som kommunikationsvej. Primært vil det være TR, TR-suppleant og AMR, som vil skulle bruge platformen

Login til platformen kan din tillidsrepræsentant hjælpe dig med, samt abonnement til nyheder fra kredsen

Du kommer ind på platformen via linket her

<https://dlfinsite.dlf.org>

Brugernavn er CPR-nr. 10 cifre. Adgangskode er sidste 4 cifre i CPR-nr. adgangskoden kan du ændre under min profil.

Spørg din TR, hvis du har behov for hjælp til platformen

**OK-18**

Tak for deltagelsen i medlemsmødet d. 18. januar. Det var godt at se så mange engagerede medlemmer. Via linket herunder kan I høre Anders Bondo fortælle lidt mere om forhandlingssituationen

I vil høre Anders sige, at der nu er kommet gang i forhandlingerne med KL.

<https://www.youtube.com/watch?v=5Pq_moA0aKU&feature=youtu.be>

TR vil indkalde til klubmøder inden vinterferien, og jeg håber at I vil bakke op. Det som vti, a vi bevarer sammenholdet både på skolen, men også i foreningen

**Per Brinckmann**

**Formand**

**Arbejdstid – Lokalaftale.**

I foråret 2017 evaluerede Lejre Kommune og Lejre Lærerforening vores lokalaftale. Det var små ændringer og justeringer vi blev enige om.

Parterne har aftalt, at vi sammen vil være nysgerrige og videns- og indsigtsindsamlende. Hvad har andre gjort og hvad lykkes? Det vil vi gerne lære af. Det vil vi gerne gøre sammen.

D. 8-9 februar skal vi, som aftalt ved sidste års forhandling af lokalaftalen med Lejre Kommune, på fælles seminar, for at evaluere vores lokalaftale, og samtidig undersøge hvordan andre aftaler ser ud. Vi tager hele forhandlingsgruppen afsted fra kredsen, dvs. Per, Kasper, Jeppe, og Charlotte. I løbet af de to dage, skal vi have indspark fra Faaborg-Midtfyn og Ballerup Kommune på, hvordan de har valgt at udforme lokalaftaler. Vi håber derfor meget på, at turen vil styrke samarbejdet og forståelsen, og forhåbentlig gøre det muligt, at tage endnu et par skridt i den rigtige retning.

Efter dette aftaler vi den videre proces

**Kasper Kerndrup**

**Næstformand**

**Hvis du skal på pension**

Når du går på pension, skal du selv gøre kredsen opmærksom på det, hvis du vil overføres til fraktion 4. Du kan sende kredskontoret en mail på 042@dlf.org eller ringe til Anne på kontoret mandag eller torsdag. Reduceringen af dit kontingent sker først, når du er overført og kan ikke laves med tilbagevirkende kraft. Kontingentet for pensionister udgør pt. 106 kr. pr. måned og opkræves helårligt.

**Anne Jensen**

**Til din mødekalender:**

|  |  |
| --- | --- |
| **Dato for møde/ aktivitet** | **Mødets/ aktivitetens tema** |
| 31.1. 2018 | Tilmelding indvielse af kredskontor |
| 8.2. 2018 | Valgoplæg fra kandidater til de forskellige poster skal være modtaget på kontoret |
| 5.3. 2018 | Tilmelding til spisning til generalforsamling |
| 1.3.2018 | Sidste frist for at få punkter på dagsordenen til generalforsamlingen |
| 12.3.2018 | Generalforsamling på Hvalsø skole |

**Sådan hjælper Danmarks Lærerforening i tilfælde af arbejdsskade.**

Arbejdsskader skal anmeldes hurtigst muligt.

Din arbejdsmiljørepræsentant kan hjælpe dig med at anmelde skaden til myndighederne, og Danmarks Lærerforening kan hjælpe med sagsbehandlingen

Det er vigtigt, at arbejdsskader anmeldes til rette myndigheder og indenfor givne frister. Vær opmærksom på, at du i sidste ende selv er ansvarlig for, at det sker. Er der praktiske problemer med anmeldelsen, kan du få hjælp af dinarbejdsmiljø- eller tillidsrepræsentant eller af din lokale lærerkreds. Foreningen centralt kan yde bistand, hvis du fører sag om erstatning.

Har du brug for at vide mere, kan du kontakte Lejre Lærerforening eller læse mere på foreningens hjemmeside.

**Sådan sender du sagen til Danmarks Lærerforening**

Når arbejdsskaden er anmeldt, kan du inddrage foreningen i sagen, hvis du ønsker det. For at inddrage foreningen skal du henvende dig til din lokale kreds, som kan rådgive dig om spørgsmål om anmeldelse til Arbejdsskadestyrelsen, behandlingsudgifter mm.

Den allerførste, som du skal kontakte er arbejdsmiljørepræsentanten, der ligger inde med de relevante papirer.